Държавен вестник, бр. 14, 2022 г., стр. 17

БРОЙ  14	
Д Ъ Р Ж А В Е Н  В Е С Т Н И К 	
СТР.  17  
работи за произнасяне по компетентност и 
вземане на решение.
(2) Дипломатически и служебен паспорт 
по ал. 1 се издава след произнасяне на ми-
нистъра на външните работи или на оправо-
мощени от него длъжностни лица, изразено 
в писмена форма.
Чл. 7. Писмените искания по чл. 5, ал. 1, 
т. 8 се проверяват за наличие на законово 
основание и за целесъобразност, за което 
се изготвя писмено становище до министъ-
ра на външните работи за произнасяне по 
компетентност и вземане на решение. Дип- 
ломатически и служебен паспорт на лица, 
посочени в чл. 5, ал. 1, т. 8, се издават само 
по преценка на министъра на външните ра-
боти, изразена в писмена форма.
Чл. 8. Когато искането по чл. 6 или 7 за 
издаване на дипломатически или служебен 
паспорт е одобрено, се пристъпва към пода-
ване на заявление по реда на чл. 9.
Чл. 9. (1) Дипломатически и служебен 
паспорт се издава въз основа на попълнено 
и подписано заявление по образец съгласно 
приложение № 2 към чл. 5, ал. 1 от Пра-
вилника за издаване на български лични 
документи (обн., ДВ, бр. 12 от 2010 г.; изм. и 
доп., бр. 42 от 2010 г., бр. 51 от 2011 г., бр. 60 
от 2012 г., бр. 31 от 2013 г., бр. 50 и 60 от 
2014 г., бр. 57 от 2015 г., бр. 4 от 2016 г., бр. 37, 
70 и 85 от 2017 г., бр. 57 от 2018 г., бр. 27, 
57 и 89 от 2019 г.; попр., бр. 92 от 2019 г.; 
изм. и доп., бр. 73 от 2020 г. и бр. 13 и 66 
от 2021 г.), подадено лично от заявителя до 
оправомощените от министъра на външните 
работи длъжностни лица. 
(2) Заявления за издаване на дипломати-
чески и служебни паспорти на служители, 
дългосрочно командировани в дипломати-
ческо или консулско представителство на 
Република България в чужбина, както и на 
членовете на техните семейства могат да 
бъдат подавани и чрез съответното дипло-
матическо или консулско представителство.
(3) Заявление за издаване на дипломати-
чески и служебен паспорт може да се подаде 
и от лице, упълномощено от заявителя с 
нотариално заверено изрично пълномощно, 
в случаите по чл. 17, ал. 5 от ЗБЛД.
(4) Към заявлението се прилага документ 
за платена държавна такса, когато такава 
се събира.
Чл. 10. (1) Приемат се само изцяло попъл-
нени заявления без поправки и зачертавания, 
придружени с необходимите документи.
(2) При извършване на служебната про-
верка на данните в заявлението, в случай че 
са констатирани несъответствия на данните 
в заявлението с тези в Националния автома-
тизиран информационен фонд „Национален 
регистър на българските лични документи“, 
се дава 3-дневен срок за отстраняването им. 
В случай че всички несъответствия не бъдат 
отстранени в посочения срок, процедурата за 
издаване на дипломатически или служебен 
паспорт се прекратява.
(3) При приемане на заявлението по 
служебен път се прилага задължително и 
писменото искане, одобрено от министъра на 
външните работи и/или от оправомощените 
от министъра на външните работи лица.
Чл. 11. (1) Дипломатически и служебни 
паспорти се персонализират в Министерство-
то на вътрешните работи, с изключение на 
страница трета. 
(2) Страница трета на дипломатическите 
и служебните паспорти се персонализира на 
ръка от калиграф, като се вписват следните 
данни:
1. фамилното и собственото име на при-
тежателя, изписани на английски език;
2. заеманата длъжност и мястото на работа 
или дипломатическият ранг и мястото на 
работа, изписани на английски език.
(3) При издаване на дипломатически 
паспорти на дългосрочно командировани 
служители в дипломатическите и консулските 
представителства на Република България в 
чужбина, при отчитане на спецификите на 
местното законодателство на приемащата 
държава, по преценка на оправомощените от 
министъра на външните работи длъжностни 
лица в дипломатическите паспорти се из-
писва дипломатическият ранг или заеманата 
длъжност.
(4) Страница трета на дипломатическите 
и служебните паспорти се подписва от ми-
нистъра на външните работи или от опра-
вомощени от него длъжностни лица.
(5) Оправомощените от министъра на 
външните работи длъжностни лица връчват 
на лицата срещу подпис персонализираните 
дипломатически и служебни паспорти, указ-
ват условията, при които документът може 
да бъде използван, и сроковете за връщане 
на паспорта.
(6) Дипломатическите и служебните пас-
порти на лицата, подали заявления по чл. 9, 
ал. 2, се връчват от консулското длъжностно 
лице в съответното дипломатическо или 
консулско представителство на Република 
България в чужбина по реда на ал. 5.
(7) За запознаването с обстоятелствата по 
ал. 5 лицата подписват декларация.
Раздел III
Връщане и съхранение на дипломатическите 
и служебните паспорти
Чл. 12. (1) Служителите на Министерство-
то на външните работи без дипломатически 
ранг връщат за съхранение в Министерството 
на външните работи дипломатическите или